แห่ขูดหวยเรือโบราณ แม่ย่านางเข้าสิง บอกจมแม่น้ำน่านนาน 555 ปี 
เจอเรือโบราณโผล่ในแม่น้ำน่าน จ.อุตรดิตถ์ คนหาปลาไปเจอ ผญบ.เกณฑ์คนลากมาไว้ที่วัด ทีแรกจะไม่ยอมมา ต้องจุดธูปบอกกล่าว เป็นเรือไม้ตอกหมุด ยาว 8.2 เมตร กว้าง 3.2 เมตร แม่ย่านางเข้าสิงหญิงสาว บอกชื่อจามมะลี จมน้ำน่านนาน 555 ปี     ,วันที่ 14 พ.ค. ที่บริเวณวัดบุ่งวังงิ้ว ต.ป่าเซ่า อ.เมืองอุตรดิตถ์ ได้มีชาวบ้านหลายร้อยคนมาไหว้แม่ย่านางเรือโบราณ ที่จมน้ำแม่น้ำน่านมานานหลายร้อยปี หลังจากมีคนหาปลาได้ไปเจออยู่บริเวณหาดตาหอม กลางแม่น้ำน่าน หมู่ 1 ต.ป่าเซ่า อ.เมือง จ.อุตรดิตถ์ เมื่อ 2 วันก่อน แล้วแจ้งนายสืบ อินสืบ ผู้ใหญ่บ้าน หมู่ 1 ต.ป่าเซ่า นำชาวบ้านไปช่วยกันดูดทรายออกจากเรือ ก่อนนำเรือเล็กหลายลำลากเข้าฝั่ง แต่ไม่สามารถลากเข้ามาได้ ชาวบ้านจึงใช้เชือกผูกที่เรือแล้วจุดธูปบอกกล่าวว่าจะนำไปไว้ที่วัดบุ่งวังงิ้ว ซึ่งน่าอัศจรรย์ที่เรือโบราณเคลื่อนเข้าฝั่งอย่างง่ายดาย และวันนี้ได้ช่วยกันลากเรือมาไว้ที่วัด,หลังจากชาวบ้านทราบข่าว ได้แห่มาขอโชคลาภ เพราะใกล้หวยจะออก บางคนนำดอกไม้ พวงมาลัย บายศรี และผ้าเจ็ดสี มากราบไหว้ นำแป้งมาโรยเพื่อหาเลข ในขณะที่ชาวบ้านกำลังกราบไหว้ ได้มีผู้หญิงคนหนึ่งได้เกิดอาการชักเกร็งเหมือนเจ้าเข้า ร้องบอกว่า เป็นแม่ย่านางเรือไม้โบราณลำนี้ มีชื่อว่า จามมะลี จมอยู่ใต้น้ำมาแล้ว 555 ปี ยังมีเรืออีก 1 ลำ จมอยู่บริเวณใกล้ๆ ซึ่งเป็นลูกของจามมะลี อยากให้ชาวบ้านไปช่วยนำขึ้นมาไว้ใกล้ๆ กันด้วย,ทั้งนี้ เรือโบราณที่พบมีความยาว 8.20 เมตร แต่น่าจะมีความยาวมากกว่านี้ เนื่องจากด้านท้ายเรือได้ฉีกขาดออกไป ไม่สามารถนำขึ้นมาได้ เรือมีความกว้าง 3.20 เมตร สภาพเรือมีการตอกหมุดที่เป็นไม้ ลักษณะของตัวเรือมีอายุหลายร้อยปี จมอยู่ในแม่น้ำน่าน.
เจอเรือโบราณโผล่ในแม่น้ำน่าน จ.อุตรดิตถ์ คนหาปลาไปเจอ ผญบ.เกณฑ์คนลากมาไว้ที่วัด ทีแรกจะไม่ยอมมา ต้องจุดธูปบอกกล่าว เป็นเรือไม้ตอกหมุด ยาว 8.2 เมตร กว้าง3.2เมตร แม่ย่านางเข้าสิงหญิงสาว บอกชื่อจามมะลี จมน้ำน่านนาน 555ปี     
หวย,เลขเด็ด,หวยงวดนี้,หวยเรือ,เรือโบราณ,แม่น้ำน่าน,วัดบุ่งวังงิ้ว,อุตรดิตถ์,ข่าว,ไทยรัฐออนไลน์,ข่าวสังคม,ข่าวทั่วไทย